“ภากร” มองดัชนีร่วงตามปัจจัยตปท. ชี้หุ้นไทยยังแข็งแกร่ง แนะเลือกหุ้นพื้นฐานดี-กำไรโต
"ภากร" มองดัชนีร่วงตามปัจจัยตปท. ชี้หุ้นไทยยังแข็งแกร่ง แนะเลือกหุ้นพื้นฐานดี-กำไรโต
25 มี.ค. 2562

สืบเนื่องจากวันนี้ (25 มี.ค.) ดัชนีตลาดหุ้นไทยปรับตัวลงมาค่อนข้างมาก โดยปิดตลาดที่ 1,625.91 จุด ลบ 20.38 จุด หรือ 1.24% สูงสุดที่ 1,636.93 จุด ต่ำสุดที่ 1,617.89 จุด ด้วยมูลค่าซื้อขาย 4.71 หมื่นล้านบาท
ล่าสุด นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า การปรับตัวลดลงของตลาดหลักทรัพย์ไทยในวันนี้เป็นไปตามภาวะตลาดหลักทรัพย์ทั่วโลกที่ต่างปรับตัวลดลง จากความกังวลต่อการขยายตัวของเศรษฐกิจโลกเป็นหลัก อย่างไรก็ตาม เสถียรภาพทางเศรษฐกิจไทยในปัจจุบันยังแข็งแกร่ง ในส่วนตลาดทุนไทยนั้น บริษัทจดทะเบียนไทย (บจ.) มียังศักยภาพในการเติบโต
ดังนั้น ตลาดหลักทรัพย์ฯ ขอให้ผู้ลงทุนพิจารณาลงทุนในบริษัทที่มีพื้นฐานที่ดี มีแนวโน้มการเติบโต และติดตามปัจจัยทั้งในประเทศและต่างประเทศที่ส่งผลต่อการลงทุน เพื่อประกอบการตัดสินใจลงทุน